హైదరాబాద్: ‘గౌతమిపుత్ర శాతకర్ణి’ సాధించిన విజయం ప్రపంచ వ్యాప్తంగా ఉన్న తెలుగు వారు సాధించిన విజయమని, ఈ విషయాన్ని చాలా గర్వంగా చెప్పుకోగలుగుతున్నానని చిత్ర హీరో నందమూరి బాలకృష్ణ అన్నారు. అభిమానులతో కలిసి సినిమా చూసిన అనంతరం చిత్ర బృందం మీడియాతో మాట్లాడింది. సినిమా విజయం సాధించడం చాలా గర్వంగా ఉందని బాలకృష్ణ అన్నారు. కేవలం తెలుగు రాష్ట్రాల్లోనే కాక, మహారాష్ట్ర, కర్నాటక, విదేశాల్లో కూడా భారీ ఆదరణతో దూసుకుపోతుందని చెప్పారు. ఈ సినిమా అనుకున్నప్పటి నుంచే ఒక అదృశ్య శక్తి తమ వెనకుండి నడిపించిందన్నారు. తక్కువ రోజుల్లో సినిమా పూర్తవడానికి సహకరించిన నిర్మాతలకు, దర్శకుడు క్రిష్ గారికి, మిగతా సాంకేతికి నిపుణులకు, తోటి కళాకారులకు అభినందనలు తెలుపుతున్నానన్నారు. ఈ సినిమాకు ఇంతటి విజయాన్ని అందించిన తెలుగు ప్రేక్షకులకు, అభిమానులకు ప్రత్యేక కృతజ్ఞతలు తెలుపుతున్నానన్నారు.
hyderabad: ‘goutamiputra saatakarni’ saadhinchina vijayam prapancha vyaaptamgaa unna telugu vaaru saadhinchina vijayamani, ee vishayaanni chala garvamgaa cheppukogalugutunna chitra heero nandamuri balakrishna annaru. abhimaanulatho kalisi sinima chusina anantaram chitra brundam meediatho matladindi. sinima vijayam saadhinchadam chala garvamgaa undani balakrishna annaru. kevalam telugu rashtrallone kaaka, maharashtra, karnataka, videsaallo kuudaa bhari aadaranato doosukupotundani cheppaaru. ee sinima anukunnappati nunche oka adrushya sakti tama venakundi nadipinchindannaaru. takkuva rojullo sinima puurtavadaaniki sahakarinchina nirmaatalaku, darsakudu crish gaariki, migata saanketiki nipunulaku, thoti kalaakaarulaku abhinandanalu teluputunnaanannaaru. ee sinimaaku intati vijayaanni andinchina telugu prekshakulaku, abhimaanulaku pratyeka krutagnatalu teluputunnaanannaaru.